กฎกระทรวงการอนุญาตพิเศษเฉพาะคราวเพื่อส่งออกวัตถุออกฤทธิ์ พ.ศ. 2567กฎกระทรวง การอนุญาตพิเศษเฉพาะคราวเพื่อส่งออกวัตถุออกฤทธิ์ พ.ศ. ๒๕๖๗อาศัยอำนาจตามความในมาตรา ๒๔ วรรคสอง แห่งพระราชบัญญัติให้ใช้ประมวลกฎหมายยาเสพติด พ.ศ. ๒๕๖๔ และมาตรา ๓๗ วรรคหนึ่ง และมาตรา ๔๔ วรรคสาม แห่งประมวลกฎหมายยาเสพติด รัฐมนตรีว่าการกระทรวงสาธารณสุขออกกฎกระทรวงไว้ ดังต่อไปนี้มาตรา 1 ข้อ ๑ กฎกระทรวงนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา 2 ข้อ ๒ ในกฎกระทรวงนี้ "ใบอนุญาต" หมายความว่า ใบอนุญาตพิเศษเฉพาะคราวเพื่อส่งออกวัตถุออกฤทธิ์มาตรา 3 ข้อ ๓ การยื่นคำขอ การแจ้ง หรือการติดต่อใด ๆ และการออกเอกสารหลักฐานต่าง ๆ รวมทั้งใบอนุญาตตามกฎกระทรวงนี้ ให้ดำเนินการตามกฎหมายว่าด้วยการปฏิบัติราชการทางอิเล็กทรอนิกส์ ในกรณีที่มีเหตุไม่สามารถดำเนินการโดยวิธีการทางอิเล็กทรอนิกส์ได้ ให้ดำเนินการ ณ สำนักงาน อย. กระทรวงสาธารณสุขมาตรา 3 หรือสถานที่อื่นตามที่เลขาธิการ อย. กำหนดโดยประกาศในราชกิจจานุเบกษามาตรา 4 ข้อ ๔ คำขอและใบอนุญาตตามกฎกระทรวงนี้ ให้เป็นไปตามแบบที่เลขาธิการ อย. กำหนดโดยประกาศในราชกิจจานุเบกษามาตรา 5 ข้อ ๕ ผู้ขอรับใบอนุญาตต้องเป็นผู้ได้รับใบอนุญาตส่งออกวัตถุออกฤทธิ์ตามชนิดและประเภทของวัตถุออกฤทธิ์ที่จะส่งออกนั้น หรือเป็นหน่วยงานของรัฐที่มีหน้าที่ในการป้องกัน ปราบปราม หรือแก้ไขปัญหายาเสพติดมาตรา 6 ข้อ ๖ การขออนุญาตพิเศษเฉพาะคราวเพื่อส่งออกวัตถุออกฤทธิ์ ให้ผู้ขออนุญาตยื่นคำขอรับใบอนุญาตต่อผู้อนุญาต พร้อมด้วยข้อมูล เอกสาร หรือหลักฐาน ดังต่อไปนี้ (๑) ใบอนุญาตพิเศษเฉพาะคราวหรือหนังสือแสดงการอนุญาตพิเศษเฉพาะคราวให้นำเข้าของประเทศที่ระบุห้ามนำเข้าวัตถุออกฤทธิ์ซึ่งเป็นประเทศผู้รับ (๒) ชื่อ ชนิดมาตรา 6 จำนวนหรือปริมาณ และรายละเอียดเกี่ยวกับวัตถุออกฤทธิ์ รวมทั้งชื่อและที่ตั้งของสถานที่ทำการของผู้นำเข้าประเทศผู้รับ ตลอดจนวิธีการในการส่งออก (๓) ในกรณีที่ผู้ขออนุญาตเป็นผู้ได้รับใบอนุญาตส่งออกวัตถุออกฤทธิ์ตามชนิดและประเภทของวัตถุออกฤทธิ์ที่จะส่งออกมาตรา 6 ให้แจ้งเลขที่ใบอนุญาตส่งออกวัตถุออกฤทธิ์ตามชนิดและประเภทของวัตถุออกฤทธิ์ที่จะส่งออกด้วยมาตรา 7 ข้อ ๗ เมื่อได้รับคำขออนุญาต ให้ผู้อนุญาตตรวจสอบคำขออนุญาต รวมทั้งข้อมูล เอกสาร และหลักฐานว่าถูกต้องและครบถ้วนหรือไม่ หากไม่ถูกต้องหรือขาดข้อมูล เอกสาร หรือหลักฐานใด ให้แจ้งผู้ขออนุญาตทราบทันที ถ้าเป็นกรณีที่สามารถแก้ไขเพิ่มเติมได้ในขณะนั้น ให้แจ้งให้ผู้ขออนุญาตแก้ไขเพิ่มเติมคำขอรับใบอนุญาตมาตรา 7 หรือส่งข้อมูล เอกสาร หรือหลักฐานเพิ่มเติมให้ครบถ้วน ถ้าเป็นกรณีที่ไม่อาจดำเนินการได้ในขณะนั้น ให้บันทึกความบกพร่องนั้นไว้ และแจ้งให้ผู้ขออนุญาตแก้ไขเพิ่มเติมคำขอรับใบอนุญาต หรือจัดส่งข้อมูล เอกสาร หรือหลักฐานให้ถูกต้องและครบถ้วนภายในระยะเวลาที่ผู้อนุญาตกำหนดมาตรา 7 ในกรณีที่การยื่นคำขอรับใบอนุญาตมิได้กระทำโดยวิธีการทางอิเล็กทรอนิกส์ ให้ผู้อนุญาตและผู้ขออนุญาตลงนามไว้ในบันทึกนั้นด้วย ในกรณีที่ผู้ขออนุญาตยื่นคำขอรับใบอนุญาต รวมทั้งข้อมูล เอกสาร และหลักฐานถูกต้องและครบถ้วนแล้ว ให้ผู้อนุญาตออกหลักฐานการรับคำขอให้แก่ผู้ขออนุญาตมาตรา 7 ในกรณีที่ผู้ขออนุญาตไม่แก้ไขเพิ่มเติมคำขอรับใบอนุญาต หรือไม่จัดส่งข้อมูล เอกสาร หรือหลักฐานให้ถูกต้องและครบถ้วน ภายในระยะเวลาที่กำหนด ให้ถือว่าผู้ขอรับใบอนุญาตไม่ประสงค์จะดำเนินการต่อไป และให้ผู้อนุญาตจำหน่ายเรื่องออกจากสารบบมาตรา 8 ข้อ ๘ ในกรณีที่คำขอรับใบอนุญาต รวมทั้งข้อมูล เอกสาร และหลักฐานถูกต้องและครบถ้วน ให้ผู้อนุญาตพิจารณาและออกใบอนุญาตให้แล้วเสร็จภายในสามสิบวัน และให้ผู้อนุญาตแจ้งให้ผู้ขออนุญาตทราบภายในเจ็ดวันนับแต่วันที่มีคำสั่งอนุญาต ในกรณีที่ผู้อนุญาตมีคำสั่งไม่อนุญาตมาตรา 8 ให้มีหนังสือแจ้งให้ผู้ขออนุญาตทราบภายในเจ็ดวันนับแต่วันที่มีคำสั่งไม่อนุญาต พร้อมด้วยเหตุผลและสิทธิอุทธรณ์ ใบอนุญาตพิเศษเฉพาะคราวเพื่อส่งออกซึ่งวัตถุออกฤทธิ์ที่ห้ามนำเข้าต้องระบุชื่อ ชนิด จำนวนหรือปริมาณของวัตถุออกฤทธิ์ที่อนุญาตให้ส่งออกพิเศษเฉพาะคราวตามที่ระบุไว้ในใบอนุญาตของประเทศผู้รับมาตรา 8 และไม่เกินจำนวนหรือปริมาณที่ระบุไว้ในใบอนุญาตของประเทศผู้รับมาตรา 9 ข้อ ๙ การออกใบอนุญาตต้องมีสำเนาและคู่ฉบับใบอนุญาต รวมทั้งมีหมายเลขกำกับไว้ที่สำเนาและคู่ฉบับใบอนุญาตด้วยมาตรา 10 ข้อ ๑๐ เมื่อออกใบอนุญาตแล้ว ให้สำนักงาน อย. ดำเนินการ ดังต่อไปนี้ (๑) มอบใบอนุญาตให้แก่ผู้รับอนุญาต เพื่อเก็บไว้เป็นหลักฐาน (๒) มอบสำเนาใบอนุญาตให้แก่ผู้รับอนุญาตจำนวนหนึ่งฉบับ เพื่อส่งไปพร้อมวัตถุออกฤทธิ์ที่ส่งออก (๓) มอบสำเนาใบอนุญาตให้แก่ผู้รับอนุญาตจำนวนหนึ่งฉบับมาตรา 10 เพื่อนำไปยื่นให้พนักงานเจ้าหน้าที่ ณ ด่านตรวจสอบวัตถุออกฤทธิ์ เพื่อใช้ในการตรวจสอบ (๔) มอบสำเนาใบอนุญาตให้แก่ผู้รับอนุญาตจำนวนหนึ่งฉบับ เพื่อนำไปยื่นให้พนักงานศุลกากรประจำด่านศุลกากรที่ส่งออก เพื่อใช้ในการตรวจสอบ (๕)มาตรา 10 ส่งสำเนาใบอนุญาตไปยังเจ้าหน้าที่ผู้มีอำนาจของประเทศผู้รับวัตถุออกฤทธิ์จำนวนหนึ่งฉบับ เพื่อให้เจ้าหน้าที่ผู้มีอำนาจของประเทศผู้รับได้ทำการตรวจสอบและจัดส่งกลับมายังสำนักงาน อย. (๖) เก็บคู่ฉบับใบอนุญาตไว้ที่สำนักงาน อย. จำนวนหนึ่งฉบับ เพื่อใช้ในการตรวจสอบมาตรา 11 ข้อ ๑๑ ผู้รับอนุญาตมีหน้าที่จัดให้มีฉลากที่ภาชนะหรือหีบห่อบรรจุวัตถุออกฤทธิ์ที่ส่งออก โดยต้องมีรายละเอียด ดังต่อไปนี้ (๑) ชื่อวัตถุออกฤทธิ์และปริมาณสารสำคัญตามที่ได้รับอนุญาต (๒) ข้อความว่า "วัตถุออกฤทธิ์" ด้วยตัวอักษรสีแดง เห็นได้ชัดเจน (๓) ขนาดบรรจุ ให้แสดงหน่วยน้ำหนักหรือปริมาตรในระบบเมตริกมาตรา 11 กรณีของแข็งให้ใช้หน่วยน้ำหนัก กรณีของเหลวให้ใช้หน่วยปริมาตรหรือหน่วยน้ำหนัก (๔) เดือน ปี ที่ผลิต และครั้งที่ผลิต (๕) ชื่อผู้ผลิตและสถานที่ตั้ง (๖) ชื่อผู้ส่งออกและสถานที่ตั้ง (๗) คำว่า "Thailand"มาตรา 12 ข้อ ๑๒ การส่งออกวัตถุออกฤทธิ์ที่ได้รับอนุญาตพิเศษเฉพาะคราว ผู้รับอนุญาตต้องดำเนินการ ดังต่อไปนี้ (๑) นำวัตถุออกฤทธิ์ที่ตนส่งออก มาให้พนักงานเจ้าหน้าที่ ณ ด่านตรวจสอบวัตถุออกฤทธิ์ เพื่อตรวจสอบ (๒) ส่งออกวัตถุออกฤทธิ์ตามชนิดที่ระบุไว้ในใบอนุญาตมาตรา 12 และไม่เกินจำนวนหรือปริมาณที่ระบุไว้ในใบอนุญาตพิเศษเฉพาะคราวหรือหนังสือแสดงการอนุญาตพิเศษเฉพาะคราวให้นำเข้าของประเทศที่ระบุห้ามนำเข้าวัตถุออกฤทธิ์ซึ่งเป็นประเทศผู้รับ ในกรณีที่ส่งออกได้น้อยกว่าจำนวนหรือปริมาณดังกล่าว ให้แจ้งต่อผู้อนุญาตเพื่อแก้ไขใบอนุญาตให้ถูกต้องตามจำนวนหรือปริมาณที่ส่งออกจริงมาตรา 13 ข้อ ๑๓ เมื่อส่งออกวัตถุออกฤทธิ์ตามที่ได้รับอนุญาตแล้ว ผู้รับอนุญาตมีหน้าที่ ดังต่อไปนี้ (๑) ในกรณีที่ผู้รับอนุญาตเป็นผู้ได้รับใบอนุญาตส่งออกวัตถุออกฤทธิ์ตามชนิดและประเภทของวัตถุออกฤทธิ์ที่จะส่งออกนั้นมาตรา 13 ให้ผู้รับอนุญาตแจ้งผลการส่งออกวัตถุออกฤทธิ์ตามที่ได้รับอนุญาตต่อผู้อนุญาตพร้อมกับการเสนอรายงานเกี่ยวกับการดำเนินกิจการตามใบอนุญาตส่งออก (๒) ในกรณีที่ผู้รับอนุญาตเป็นหน่วยงานของรัฐที่มีหน้าที่ในการป้องกัน ปราบปราม หรือแก้ไขปัญหายาเสพติดมาตรา 13 ให้ผู้รับอนุญาตมีหนังสือแจ้งผลการส่งออกวัตถุออกฤทธิ์ตามที่ได้รับอนุญาตมายังสำนักงาน อย.มาตรา 14 ข้อ ๑๔ เพื่อประโยชน์ของทางราชการในการป้องกันและปราบปรามการกระทำความผิดเกี่ยวกับยาเสพติด หรือแก้ไขปัญหายาเสพติด หรือปฏิบัติตามความร่วมมือระหว่างประเทศเกี่ยวกับวัตถุออกฤทธิ์ ผู้อนุญาตอาจพิจารณายกเว้นการดำเนินการตามข้อ ๙ ข้อ ๑๐ ข้อ ๑๑ ข้อ ๑๒ และข้อ ๑๓ ทั้งหมดหรือแต่บางส่วนก็ได้มาตรา 14 แต่ต้องบันทึกเหตุผลในการยกเว้นไว้ให้ชัดเจนด้วยให้ไว้ ณ วันที่ ๓ กันยายน พ.ศ. ๒๕๖๗ สมศักดิ์ เทพสุทิน รัฐมนตรีว่าการกระทรวงสาธารณสุขหมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๓๗ วรรคหนึ่ง และมาตรา ๔๔ วรรคสาม แห่งประมวลกฎหมายยาเสพติด บัญญัติให้การอนุญาตพิเศษเฉพาะคราวเพื่อส่งออกวัตถุออกฤทธิ์ไปยังประเทศที่ระบุห้ามนำเข้า และการดำเนินการอื่นเพื่อประโยชน์ในการควบคุมกำกับดูแลวัตถุออกฤทธิ์ ให้เป็นไปตามหลักเกณฑ์วิธีการ และเงื่อนไขที่กำหนดในกฎกระทรวง จึงจำเป็นต้องออกกฎกระทรวงนี้